**Versünnep**

A költészet napja közeledtével és az országos kezdeményezéshez is csatlakozva 2014. április 4-én szavalóversenyt szerveztünk. Rendezvényünk rangját emelte jelenlétével Sumonyi Zoltán, József Attila- és Déry Tibor-díjas költő. Nemcsak a zsűri elnöki tisztét vállalta el, hanem rendhagyó irodalom- órát is tartott a versfaragás rejtelmeiről.

Bepillantást engedett az ihlet- és ötletkeresésbe, a hangulatok és pillanatok megragadásának titkaiba. Személyes példával mutatta meg az érdeklődő hallgatóságnak, hogy olykor a véletlen inspirálhat a legváratlanabb módon írásra. A kellemes hangulatú beszélgetés után következett a szavalóverseny, melyen több mint harminc diák szerepelt. A magyar líra gyöngyszemein kívül rímhányók sziporkái is megszólaltak tolmácsolásukban.

Az eredményes, szép délután végeztével a zsűrinek nem volt egyszerű eldöntenie, kiket is jutalmazzon oklevéllel. Természetesem minden résztvevő győztesnek érezhette magát, hiszen felkészülve bátran színpadra állt. A versengésen a következő eredmények születtek.

Alsó tagozat.

1. Hegedűs Ninetta 3. o.

II. Gaál Annabella 2. o.

III. Szolga Zsófia 3. o.

Különdíj: Heitmár Anna 4. o.

Felső tagozat:

1. Rigó Kata 7. o.

II. Kovács Patrícia 8.o.

1. Rigó Virág 5.o.

Különdíj: Nyíri Bálint 5.o.

Minden résztvevőnek gratulálunk! Sallay Orsolya

szervező

/A versünnep képei a galériában megtekinthetők!/

2014.04.04.